  Константин Вознесенских Майя Бывальцева 7-тӥ оштолэзе Удмуртиын коронавирусэн черлам 33 адями эмъяськонниосы шедиз. Берло нуналскын коронавируслы 3 сюрс 63 эскеронъёс ортчытӥзы, 93 муртлэсь висёнэз шараязы. Со сярысь элькунысь тазалыкез утёнъя министерство ивортӥз. Та дыре доразы эмъяськись 3 сюрс 189 адямиез эмчиос чакласа возё. Эмъяськонниын кыллись 22 муртлэн тазалыкез секыт лыдъяське. 389 адями йӧназ. Кыкез висисьёс кулӥзы. Воргоронлы 96 арес вал, кышномуртлы – 60 арес. 8-тӥ оштолэзьлы Удмуртиын коронавирусэн черлан 164 сюрс 509 учыр лабораториосын зэматэмын. 158 сюрс 231 адями йӧназ, 3 сюрс 989 мурт улонысь кошкиз. 696 сюрс 11 адями коронавируслэсь прививка пуктӥз, со пӧлысь 553 сюрс 258 мурт кык компонентэн. 118 сюрс 790 мурт «Спутник Лайт» вакцинаез бырйиз. 138 сюрс 471 адями ревакцинациез ортчиз. Тодэ вайытом. нунал азьвыл Удмуртиын коронавирусэн черлам 37 адямиез ковид-центръёсы интыязы. Висёнэз 121 муртлэсь висёнэз шараязы.  Коронавирус инфекциез алон, эскерон но эмъян ужпумъёсъя 8-800-100-24-47 номеръя визь-кенеш басььтыны луэ. Тегъёс: коронавирус Тазалык висён Ижкар Удмуртия  